নিউজ বিএনএ ডটকম, ইন্টারন্যাশনাল ডেষ্ক, ১১ জুলাই : শহীদ জিয়ার পরিবার ধ্বংস ও বিচার বিভাগের দলীয়করণের প্রতিবাদে বহির্বিশ্ব ২২ জুলাই আয়োজিত বিশ্বব্যাপী বাংলাদেশী দুতাবাস ও কন্সুলেট ঘেরাও কর্মসূচির প্রতি একাত্ততা জানিয়েছে নিউ জার্সি বিএনপি। নিউ জার্সি বিএনপির এক জরুরী সভা শেষে সোমবার একথা জানান সভাপতি সোলায়মান সেরনিয়াবাদ।    এক বিবৃতিতে তিনি জানান, স্বৈরাচারী শেখ হাসিনা সরকারের একনায়তান্ত্রিক শাসনের যাতাকলে পিষ্ঠ আজ  বাংলাদেশ। আর তাদের এ বাকশালী কর্মকান্ডের একমাত্র প্রতিরোধ আসছে খালেদা জিয়া, তারেক রহমান, এবং শহীদ জিয়ার রেখে যাওয়া দল- বিএনপি থেকে। তাই শহীদ জিয়ার পরিবারকে ধংস করার লক্ষে একের পর এক তৎপরতা চালিয়ে যাচ্ছে স্বৈরাচারী সরকার।    আর এ লক্ষে আজ্ঞাবহ আদালত থেকে বানোয়াট মামলায় একের পর রায় আনছে সরকার, তারেক রহমানকে বানোয়াটভাবে ২১ আগষ্ট গ্রেনেড মামলায় জড়িয়েছে, আরাফাত রহমান কোকোকে কারাদন্ড প্রদান, নানাবিধ ভুয়া মামলায় খালেদা জিয়াকে একর পর এক হয়রানী করা, শহীদ জিয়াকে নিয়ে সংসদে বিষেদাগার করছে আওয়ামীলীগ ও তার দলনেত্রী।  এসকল ষড়যন্ত্র সমগ্র জাতির কাছে আজ পরিস্কার।      সোলায়মান আরো বলেন, কেবল জিয়া পরিবার ধংস করাই নয়, শেখ হাসিনা আজীবনের জন্য ক্ষমতায় থাকার স্বপ্নে বিভোর হয়ে বিগত প্রধান বিচারপতি খায়রুল হককে মোটা অংকের টাকা ও প্রলোভন দিয়ে তত্ত্বাবধায়ক সরকার ব্যবস্থা বাতিল করেছেন এবং খালেদা জিয়াকে তার ৪০ বছরের বসতবাটি থেকে উচ্ছেদের রায় আনিয়েছেন।    সরকারের এহেন ফ্যাসিষ্ট কর্মকান্ডের প্রতিবাদ ও তীব্র নিন্দা জানায়নিউ জার্সি বিএনপি । তাছাড়া বিরোধী দলীয় চিফ হইপ ও বিএনপির সংগ্রামী নেতা জয়নাল আবেদীন ফারুকের ওপর  সরকারী পেটোয়া বাহিনীর বর্বরোচিত হামলার তীব্র নিন্দা করেন।      আগামী ২২ জানুয়ায়ী ফ্যাসিষ্ট সরকারের এহেন অপকমের্র প্রতিবাদ ও প্রতিরোধের লক্ষে আয়োজিত বিশ্বব্যাপী বাংলাদেশী দুতাবাস ও কন্সুলেট ঘেরাও কর্মসূচি সফলভাবে বাস্তবায়নের জন্য সকল সচেতন দেশপ্রেমিক প্রবাসী ভাই বোনদের প্রতি আহবান জানিয়েছেন নিউ জার্সি বিএনপি।    সম্পাদনা : মাসুদুল হক।